Diari Oficial de la Generalitat Valenciana


Sumari del DOGV 4992, del 25-04-2005 (2005/3261)

Juí de mesures fills extramatrimonials contenciós número 564/2003. Cèdula de notificació.
-----------------------------------------------------------------------------------------

### Dades del document

Número de DOGV
:   4992

Data del DOGV
:   25-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3261


Organisme emissor
:   Jutjat de Primera Instància Número 8 de València

Tipus de document
:   Anunci

Juí de mesures fills extramatrimonials contenciós número 564/2003. Cèdula de notificació. [2005/F3261]
  
En el juí esmentat, s'ha dictat, en data 15 de juliol de 2004, la sentència que té la part dispositiva del tenor literal següent:
  
«Decisió
  
Estime la demanda plantejada per Paula Sánchez Serna, representada per la procuradora M.ª del Mar Romero Ruiz, i assistida per la lletrada M.ª Asunción Gómez del Castillo, contra George David Jackson, també conegut per Musa Fusini, sobre mesures personals i aliments relatius al fill comú Mubarek Jackson Sánchez, i acorde les mesures següents:
  
1. L'atribució de la guàrdia i custòdia del fill menor Mubarek a la seua mare, Paula Sánchez Serna, però exercint conjuntament ambdós progenitors la pàtria potestat sobre el fill.
  
2. Com a règim de visites per a George David Jackson, este podrà estar en la companyia del seu fill menor d'edat en la forma que concerte amb la demandant, i en la conjuntura del desacord, el tindrà amb ell els dissabtes, des de les 10.00 a les 13.00 hores, visites que s'efectuaran en presència de la mare o d'altra persona de confiança i designada per esta. En fase d'execució de sentència, i mitjançant sol·licitud en forma del progenitor i valoració pericial, podrà ser objecte d'ampliació la dita comunicació.
  
3. L'assignació de l'ús i gaudi del domicili familiar, situat al carrer de Pepe Alba, 5, 3a, de València, així com del mobiliari i aixovar domèstic que hi ha en este a Paula Sánchez Serna, que residirà en este habitatge en la companyia del seu fill.
  
4. George David Jackson contribuirà com a prestació per aliments pel fill menor, i abonarà a la mare, per mesos anticipats i dins dels cinc primers dies de cada mes, la quantitat mensual de cent cinquanta euros. Esta suma pecuniària serà anualment actualitzada segons la variació que experimente en relació amb l'IPC, juntament amb la meitat de les despeses extraordinàries del menor.
  
Tot això, sense que pertoque fer una expressa imposició de les costes processals del present procediment a cap dels litigants.
  
Esta és la meua sentència, que de conformitat amb el que s'establix en els articles 265 i 266 de la Llei Orgànica del Poder Judicial s'anotarà en el llibre corresponent, com també se'n portarà testimoni a les actuacions originals i es notificarà a les parts, fent-los saber que contra esta sentència podran preparar en este jutjat un recurs d'apel·lació, dins dels cinc dies següents a la notificació. Cosa que pronuncie, mane i firme.»
  
Atés el desconeixement de l'actual domicili o residència de la part demandada, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, es procedix a la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència dictada.